tartuNLP/wikipedia-smugri-20251201 huggingface dataset:
Poznańin piirikunta

Poznańin piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 399 272. Piirikuntaan kuuluvat 15 kuntaa ovat Buk, Czerwonak, Dopiewo, Kleszczewo, Komorniki, Kórnik, Kostrzyn, Mosina, Murowana Goślina, Pobiedziska, Rokietnica, Stęszew, Suchy Las, Swarzędz ja Tarnowo Podgórne.
Poznańin piirikunnalla on yhteistä rajaa Obornikin, Wągrowiecin, Gnieznon, Wrześnian, Środan, Śremin, Kościanin, Grodziskin, Nowy Tomyślin ja Szamotułyn piirikuntien kanssa.
Vuoden 2019 lopussa Poznańin piirikunnassa arvioitiin olevan 399 272 asukasta, joista 51,3 prosenttia naispuolisia ja 48,7 prosenttia miespuolisia. Puolan väestönlaskennassa 2011 väkiluvun laskettiin olevan 332 115 ja sen ennakoidaan kasvavan 554 649 asukkaaseen vuoteen 2050 mennessä. Alle 18-vuotiaat muodostivat 23 prosenttia piirikunnan väestöstä, työikäiset 60,7 prosenttia ja eläkeikäiset 16,3 prosenttia väestön keski-iän ollessa 38,1 vuotta. Vuonna 2019 piirikunnassa syntyi 5 014 lasta.
Rawiczin piirikunta

Rawiczin piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 60 262. Piirikuntaan kuuluvat viisi kuntaa ovat Bojanowo, Jutrosin, Miejska Górka, Pakosław ja Rawicz.
Vuoden 2019 lopussa Rawiczin piirikunnassa arvioitiin olevan 60 262 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 60 400 ja sen ennakoidaan vuoteen 2050 mennessä pienenevän 54 986 asukkaaseen. Alle 18-vuotiaiden arvioidaan vuoden 2019 lopussa muodostaneen 20,2 prosenttia piirikunnan väestöstä, työikäisten 59,8 prosenttia ja eläkeikäisten 20,1 prosenttia väestön keski-iän ollessa 38,1 vuotta. Elävänä syntyneiden määräksi arvioitiin 636 lasta.
Maria al-Qibtiyya

Maria al-Qibtiyya (arab. مارية القبطية‎) tai Maria bint Shamʿūn (k. 637) oli islamin profeetta Muhammedin orja ja jalkavaimo. Maria oli Egyptin kristillisen kuvernöörin Muqawqisin kristitty koptiorja (tästä nimi al-Qibtiyya), jonka kuvernööri lähetti tämän sisaren Sirinin kanssa lahjaksi profeetta Muhammedille vuonna 628. Tarina on peräisin Pseudo-Waqidilta ristiretkien ajalta.
Sirinin profeetta lahjoitti edelleen. Al-Tabari ilmoittaa, että Maria synnytti profeetalle pojan nimeltään Ibrahim. Tämä kuitenkin kuoli lapsena. Ibrahim oli ainoa lapsi, jonka oli profeetalle synnyttänyt joku muu kuin Khadija. Profeetta oli uutisesta niin iloinen, että lahjoitti viestintuojalle Abu Rafille orjan. 
Al-Tabari kertoo, että Maria ja Sirin kääntyivät Medinassa islamiin. Maria kuoli 16. Muharram-kuuta 637, ja hänen hautansa on al-Baqissa, joka on hautausmaa Medinassa. 
Arviointia.
Historiallis-kriittinen islamin tutkimus on asettanut kyseenalaiseksi Muhammedia ja hänen seuralaisiaan koskevien tietojen historiallisuuden. Näitä koskevat tiedot ilmestyvät kirjallisuuteen niin myöhään, että niitä ei voi pitää luotettavana historiallisena tietona vaan tarinaperinteenä, jonka totuusarvo jää avoimeksi. Pseudo-Waqidi on tarinalähteenä kaunokirjallisuutta eikä historiankirjoitusta.
The Thing (videopeli)

The Thing on Computer Artworksin kehittämä ja Black Label Gamesin julkaisema kolmannen persoonan ammunta- ja selviytymiskauhupeli. Peli julkaistiin vuonna Microsoft Windowsille, PlayStation 2:lle ja Xboxille.
Pelaaminen.
Peli perustuu John Carpenterin elokuvaan "The Thing – ”se” jostakin". Pelaajan kanssa on ryhmä, jossa jokainen voi olla altis kaappaukselle ja voi hyökätä toisia vastaan. Eristäytyneellä alueella ei voi olla pitkään ulkona, jossa on kova pakkanen. Sisätiloissa on altis muille vaaroille.
Pelaaja on Yhdysvaltain erikoisjoukkojen jäsen kapteeni Blake, joka ryhmänsä kanssa on lähetetty Etelämantereelle selvittämään, mitä on tapahtunut Outpost 31:n miehistölle. Carpenter kannatti peliä ja hänellä on pelissä cameorooli, jossa hän ääninäyttelee yhtä pelin hahmoista.
Vastaanotto.
Peli on saanut IGN:n arvostelussa arvosanaksi 8.5/10.
Rönni

Rönni on sukunimi, joka on muun muassa seuraavilla suomalaisilla henkilöillä:
Sällinen

Sällinen on sukunimi, joka on muun muassa seuraavilla suomalaisilla henkilöillä:
Yoshikawa

Yoshikawa () on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin kaakkoisosassa Naka- ja Edojokien välisellä alluviaalitasangolla. Idässä kaupunki rajautuu Chiban prefektuuriin. Yoshikawassa on 73 186 asukasta (syyskuussa 2020) ja sen pinta-ala on 31,66 neliökilometriä. 
Yoshikawan keskustan nykyisin muodostava asutus kehittyi Edo-kaudella 1600–1800-luvuilla varhaisriisin ("hayabamai") vientisatamaksi Naka- ja Motoarajokien yhtymäkohtaan. Kaupungistua alue alkoi sen jälkeen, kun sen läpi kulkeva rautatieyhteys avattiin liikenteelle 1970-luvun alussa. Kaupunkiin on sijoittunut lähiörakentamista ja teollisuutta. Kaupunkioikeudet Yoshikawa sai vuonna 1996. Kaupunkiin kuuluvilla maaseutualueilla viljellään riisin lisäksi koristekukkia ja vihanneksia, kuten pillisipulia.
Historiallisesti Yoshikawa tunnetaan makeanveden kaloja, etenkin aasianmonnia ("namazu") ja japaninankeriasta ("unagi"), hyödyntävästä ruokakulttuuristaan. Yoshikawaa palvelee JR Higashi-Nihonin Musashino-linja.
The Outer Worlds

The Outer Worlds on Obsidian Entertainmentin kehittämä ja Private Divisionin julkaisema toimintaroolipeli. Peli on julkaistu vuonna PlayStation 4:lle, Windowsille ja Xbox Onelle sekä vuonna Nintendo Switchille. 
Pelille on tulossa jatko-osa: "The Outer Worlds 2".
Pelaaminen.
"The Outer Worldsia" on verrattu kehittäjän aiempaan peliin "", ja siinä on samantyylinen roolipelijärjestelmä, retro-futuristinen estetiikka ja taipumus synkkään huumoriin. Tapahtumat sijoittuvat aurinkokunnan laajuiseen siirtokuntaan.
Vastaanotto.
Peli on saanut Muropaketin arvostelussa neljä tähteä viidestä.
Peli on saanut IGN:n arvostelussa arvosanaksi 8,5/10.
Peli on saanut GameSpotin arvostelussa arvosanaksi 9/10. Kritiikkiä peli on saanut vastustajien helppoudesta normaalilla vaikeustasolla sekä inventaariovalikoista.
Lisäosat.
Pelille on julkaistu ladattavana sisältönä "Peril on Gorgon" syyskuussa 2020.
Toinen lisäosa "Murder on Eridanos" on julkaistu on maaliskuussa 2021.
Grilled cheese

Grilled cheese on lämmin juustovoileipä. Tavallisimmin se valmistetaan pannulla voissa tai öljyssä, kunnes leipä paahtuu ja juusto sulaa.
Yksinkertaisen pelkän leivän ja juuston lisäksi on olemassa muita versioita. Leivän ja juuston ohella voidaan lisätä lähes mitä tahansa, kuten esimerkiksi pekonia, kananmunaa, kanaa, pestoa tai chutneyta. Valmistukseen voidaan käyttää myös useita erilaisia juustoja samaan aikaan.
Grilled cheese Yhdysvalloissa sai alkunsa 1920-luvun paikkeilla samaan aikaan, kun valmiiksi viipaloitu leipä alkoi yleistyä tuotteena. Nykymuodossaan tunnetuimmat grilled cheesessä Yhdysvalloissa käytetyt juustoviipaleet tulivat markkinoille 1940-luvulla James L. Kraftin valmistamina.
Victoria Nuland

Victoria Jane Nuland (s. 1. heinäkuuta 1961 New York City, New York, Yhdysvallat) on yhdysvaltalainen diplomaatti, joka on toiminut Yhdysvaltain poliittisten asioiden aliulkoministerinä 3. toukokuuta 2021 lähtien. 
Nuland toimi Yhdysvaltain varapresidentti Dick Cheney ulkopoliittisena avustajana Irakin sodan ainana 2003--2005.
Nuland toimi Yhdysvaltain pysyvänä edustajana Natossa George W. Bushin hallinnossa vuosina 2005–2008. Hän toimi Yhdysvaltain ulkoministeriön tiedottajana vuosina 2011–2013. 
Nuland oli Yhdysvaltain apulaisulkoministeri Euroopan ja Euraasian asioissa vuosina 2013–2017 Barack Obaman ja Donald Trumpin hallinnoissa.
Nuland oli myös demokraattipresidenttien Ukrainan-politiikan takana.
Nuland tunnetaan vuodetusta "haistakoon EU vitun" -puhelustaan ("Fuck the EU") Yhdysvaltain Ukrainan lähettiläälle Geoffrey Pyattille helmikuussa 2014. 
Hän on naimisissa uuskonservatiivisen kirjailijan ja historioitsijan Robert Kaganin kanssa.
Regina Smendzianka

Regina Smendzianka (9. lokakuuta 1924 Toruń – 15. syyskuuta 2011) oli puolalainen pianisti.
Smendzianka syntyi amatöörimuusikoiden perheeseen ja aloitti pianonsoiton 4-vuotiaana. Julkisen esiintymisen hän aloitti 8-vuotiaana. Myöhemmin hän opiskeli Henryk Sztompkan johdolla ja valmistui Krakovan musiikkiakatemiasta vuonna 1948. Vuonna 1949 hän saavutti 11. sijan kansainvälisessä Frédéric Chopin -pianokilpailussa Varsovassa. Vuosina 1950–1955 Smendzianka täydensi opintojaan Zbigniew Drzewieckin johdolla. Hän esiintyi uransa aikana eri puolilla Eurooppaa, Pohjois-Amerikassa, Lähi-idässä ja Kaukoidässä. Hänen ohjelmistonsa ulottui barokkimusiikista uuteen musiikkiin. Frédéric Chopinin ja muiden puolalaissäveltäjien teoksilla oli merkittävä osuus Smendziankan ohjelmistossa. Hän teki levytyksiä sekä puolalaisille että ulkomaisille levymerkeille.
Smendzianka opetti Krakovan musiikkiakatemiassa vuosina 1964–1968 ja Varsovan Chopin-akatemiassa vuosina 1968–1996. Hän istui lukuisten kilpailujen tuomaristoissa, esimerkiksi Varsovan Chopin-pianokilpailuissa vuosina 1970, 1980, 1995 ja 2000. Smendzianka perusti vuonna 1988 oman järjestönsä edistääkseen puolalaista musiikkikulttuuria.
Midwinter

Midwinter on Maelstrom Gamesin kehittämä ja Rainbird Softwaren julkaisema toimintapeli. Peli on julkaistu vuonna Atari ST:lle ja seuraavana vuonna Amigalle ja DOS:lle.
Pelille julkaistiin myös seuraaja "".
Pelaaminen.
Peli liikutaan lumen peittämällä saarella, joka oli pelin julkaisuaikaan huomattavan suuri.
Peli sijoittuu post-apokalyptiseen maailmaan, jossa Maa on ydintalvessa meteoriitin putoamisen seurauksena. Pelaajan tehtävänä on estää aseistautuneiden joukkojen invaasio.
Peli yhdistää strategiaa ja toimintaa, jossa pelaaja kontrolloi värvättyjä henkilöitä. Maastolla ja siinä liikkumisella on tärkeä osa pelissä: monista paikoista ei voi kulkea ja pelaajan on suunniteltava etenemistä suksilla ja moottoroiduilla välineillä.
Peli oli askel avoimen pelimaailman pelien kehityksessä.
Vastaanotto.
Peli on saanut "CU Amiga" -lehden arvostelussa arvosanaksi 96 %.
Peli on saanut "Amiga Format" -lehden arvostelussa arvosanaksi 92 %.
Mikrobitin Niko Nirvi antoi pelin Atari ST -versiolle 92 pistettä sadasta.
Antebellum

Antebellum on vuonna 2020 ensi-iltansa saanut yhdysvaltalainen jännityselokuva, jonka ovat ohjanneet Gerard Bush ja Christopher Renz. Elokuvan nimi tulee Antebellum-ajanjakson nimestä joka alkoi 1700-luvun lopulta ja jatkui Yhdysvaltain sisällissotaan asti. Elokuvassa käsitellän nykyaikaa ja menneisyyttä Janelle Monáen esittämän kahden naisen: Veronican ja Edenin näkökulmasta.
"Antebellum" alkaa kirjailija William Faulknerin sanoilla: ”Menneisyys ei ole ohi. Se ei ole edes mennyttä.” Elokuvassa liikutaan kahdessa ajassa nykyisyyttä ja menneisyttä. Menneisyys on sisällissodan aikaa ja Eden (Janelle Monáe) vangitaan, hänestä tulee Etelävaltioiden kenraalin seksiorja. Nykyisyydessä on Veronica Henley, jota Janelle Monáe myös esittää, ja hän on tohtori joka puolustaa afroamerikkalaisten oikeuksia ja on kirjoittanut aiheesta kirjoja ja on puhunut siitä myös televisiossa.
Elokuvan ensi-illan piti olla Pohjois-Amerikassa 24. huhtikuuta 2020, mutta koronaviruspandemian vuoksi se siirtyi elokuun 21. päivään. Suomessa sen ensi-ilta oli 18. syyskuuta 2020.
Viivi Altonen

Viivi Altonen (s. 6. syyskuuta 1996 Tampere) on suomalainen kauneuskilpailija ja malli. Hän voitti Miss Suomi -kilpailun vuonna 2020.
Altonen valmistui vuonna 2023 yhteiskuntatieteiden kandidaatiksi ja on työskennellyt yrittäjänä ja vaatemyyjänä.
Altonen osallistui keväällä 2022 Nelosella ja Ruutu-suoratoistopalvelussa alkaneeseen tosi-tv-ohjelmaan "Erikoisjoukot" läpäisten sen.
Anni Harjunpää

Anni Harjunpää (s. 20. huhtikuuta 1996 Vammala) on suomalainen kauneuskilpailija ja malli. Hän voitti Miss Suomi -kilpailun vuonna 2019. Hänen perintöprinsessoikseen valittiin Jutta Kyllönen ja Riikka Uusitalo.
Alun perin Harjunpään missivuoden piti kestää vain reilun puoli vuotta kun Miss Suomi 2020 -finaali oli tarkoitus järjestää keväällä, mutta koronapandemian takia se siirrettiin syksylle.
Harjunpää edusti Suomea Miss Universum -kilpailussa Atlantassa joulukuussa 2019. Hän ei sijoittunut 20 parhaan joukkoon.
Harjunpää on 179-senttinen. Hän on asunut lapsuutensa Pirkanmaalla sijaitsevassa Vammalassa, josta tuli kuntaliitoksien myötä vuonna 2009 osa Sastamalaa. Hän on kirjoittanut ylioppilaaksi Vammalan lukiosta 2015. Vuonna 2020 Harjunpää kertoi asuvansa Helsingissä. 
Harjunpää osallistui kesällä 2020 "Farmi Suomi" -sarjan kuvauksiin. Ohjelma esitettiin Nelosella keväällä 2021.
Mervi Multamäki

Mervi Multamäki (ent. Hiltunen) (s. 1963) on suomalainen laulaja ja ääninäyttelijä. Hänet tunnetaan ennen kaikkea suomenkielisistä päärooleistaan Disneyn animaatioelokuvissa "Kaunotar ja hirviö", "Prinsessa Ruusunen" ja "Liisa Ihmemaassa".
Hän kirjoitti ylioppilaaksi Kuopion musiikkilukiosta 1983. Hän on valmistunut maisteriksi Sibelius-Akatemiasta vuonna 2008. Hän on How Many Sisters -lauluyhtyeen perustajajäsen yhdessä Anna-Mari Kähärän ja Kirsi Rissasen kanssa. Sittemmin Pirjo Aittomäki korvasi Rissasen yhtyeessä. How Many Sisters on esiintynyt mm. Kirmo Lintisen ja UMO Jazz Orchestran kanssa. 
Multamäki on osallistunut laulajana myös Karl Jenkinsin Adiemus-projektiin ja esiintynyt sen myötä ympäri maailmaa. Hän on toiminut taustalaulajana lukuisilla levyillä. Hän on levyttänyt myös soololaulajana, mm. joululauluja ja kristillistä musiikkia.
Khamzat Chimaev

Khamzat Chimaev ( s. 1. toukokuuta 1994 Beno-Yurt, Tšetšenia, Venäjä) on arabiemiraattilais-venäläinen vapaaottelija, joka kilpailee Ultimate Fighting Championship -organisaatiossa. Hänen painoluokkansa on keskisarja (78–84 kg). Alkuperältään hän on Venäjän tšetšeeni, joka muutti vuonna 2011 Ruotsiin. Chimaev on hallitseva UFC:n keskisarjan mestari. Chimaev on UFC:n pound-for-pound -listalla sijalla 4. 
Vapaaottelu-ura.
Chimaev on harrastanut myös judoa ja samboa. Hän aloitti ammattilaisuransa 26. toukokuuta 2018 voittamalla Card Olve Sagenin teknisellä tyrmäyksellä toisessa erässä. Chimaev otteli heti perään elokuussa Ole Magnoria vastaan, jonka hän voitti takakuristuksella ensimmäisen erän lopussa.
Brave Combat Federation (2018–2019).
Chimaev siirtyi kahden ottelun jälkeen Ruotsista bahrainilaiseen Brave CF -organisaatioon 2018. Hän kohtasi ensimmäisessä ottelussaan välisarjassa Marko Kisičin marraskuussa. Chimaev voitti ottelun teknisellä tyrmäyksellä ensimmäisessä erässä. Kuukautta myöhemmin hän otteli seuraavaksi Sidney Wheeleriä vastaan, jonka Chimaev voitti 35 sekunnissa, kun Wheeler luovutti matolla hänen lyönneistä.
Huhtikuussa 2019 Chimaevin seuraava vastustaja oli Ikram Aliskerov, joka oli nelinkertainen sambon maailmanmestari ja otellut 9–0 tilastolla vapaaottelussa. Chimaev onnistui voittamaan ottelun tyrmäyksellä ensimmäisen erän alussa. Lokakuussa hän otteli vielä Mzwandile Hlongwaa vastaan, jonka Chimaev voitti d'arce kuristuksella toisen erän alussa.
Chimaevin oli määrä otella huhtikuussa 2020 Jarrah Al-Selawea vastaan välisarjan mestaruudesta Tukholmassa, mutta koronapandemian ja Chimaevin allekirjoitettua sopimuksen UFC:n kanssa ottelu peruttiin.
UFC (2020–).
Chimaev voitti ensimmäisessä ottelussaan UFC:ssä John Phillipsin 15. heinäkuuta 2020 ESPN 13 -ottelutapahtumassa teknisellä tyrmäyksellä ensimmäisessä erässä, jolla hän ansaitsi tapahtuman "Performance of the Night" -palkinnon. Chimaev löi ottelussa 68 kertaa ja vastustaja ei osunut häneen kertaakaan.
Vain kymmenen päivän kuluttua siitä hän voitti Rhys McKeen ESPN 14 -ottelutapahtumassa teknisellä tyrmäyksellä ensimmäisessä erässä, jolla hän jälleen ansaitsi tapahtuman "Performance of the Night" -palkinnon. Chimaev löi ottelussa 124 kertaa ja vastustaja vain kaksi kertaa.
Kolmannessa ottelussaan 19. syyskuuta 2020 UFC Fight Night 178 -ottelutapahtumassa Chimaev tyrmäsi Gerald Meerchaertin ensimmäisellä lyönnillään vain 17 sekunnissa, jolla hän jälleen voitti "Performance of the Night" -palkinnon. Hän teki myös UFC:n historiaa voittamalla kolmannen ottelunsa peräkkäin vain 66 päivän sisällä. Chimaevia pitävät vapaaottelutoimittajat UFC-organisaation sensaationa.
Helsingin Juutalainen Yhteiskoulu

Helsingin Juutalainen Yhteiskoulu on Helsingin Kampissa sijaitseva 9-luokkainen peruskoulu, jota ylläpitää Helsingin juutalainen seurakunta. Koulu on perustettu vuonna 1918 samoihin tiloihin, joissa toimivat myös päiväkoti Gan Jeladim, seurakunnan kanslia ja synagoga. Koulun tavoitteina on perusopetuksen lisäksi opettaa juutalaista uskontoa ja perinteitä sekä heprean kielen opetus. Oppilaita on noin sata. Koulun juutalaiskasvatuksen tavoitteena on vahvistaa oppilaiden juutalaista identiteettiä, ja kasvatus noudattaa ortodoksista traditiota. Koulu on yksityiskoulu ja oppilaille maksuton. Edellytyksenä on, että vähintään yksi vanhemmista on Helsingin juutalaisen seurakunnan jäsen.
Henryk Rzewuski

Henryk Rzewuski (1791–1866) oli puolalainen kirjailija. Hänen tunnetuin teoksensa on vuonna 1839 ilmestynyt "Pamiątki JPana Seweryna Soplicy, cześnika parnawskiego" ('Herra Seweryn Soplican muistelmat', ei suomennettu). Teos sisältää hyviä tosikuvauksia vanhasta puolalaisesta aateliselämästä.
Leonhard Fredrik Rääf

Leonhard Fredrik Rääf [re:v] (1786–1872) oli ruotsalainen kulttuurihistorioitsija ja valtiopäivämies. Hän keräsi kansanlauluja, leikkejä, satuja ja taikoja, jäljensi vanhoja asiakirjoja ja avusti "Svenskt diplomatarium" -nimisen lähdekokoelman julkaisemista. Valtiopäivämiehenä Rääf tuli tunnetuksi jyrkästä vanhoillisuudestaan. Hän on julkaissut muun muassa "Anteckningar öfver beskaffenheten af Sveriges offentliga handlingar under medeltiden" (1831).
Rösiö

Rösiö tarkoittaa muun muassa seuraavia henkilöitä:
Nimi on lähtöisin Rösjögårdenista, jossa Per Rösiö piti yksityistä Rösiön maanviljelyskoulua
Per Rösiö

Per Jönson Rösiö [rö:šö], (5. tammikuuta 1861 Jämshög – 20. elokuuta 1935 Ljungarum), oli ruotsalainen maatalousopettaja, kirjailija, kansanpuhuja ja pienviljelyksen esitaistelija. Hän oli kotoisin Blekingestä. Käytyään kansakoulun Rösiö oli aluksi maatöissä. Mentyään kauppakouluun ja oltuaan talven kauppa-apulaisena hän palasi takaisin maatalouteen ja kävi maamiestalvikoulun. Hän oli kirjanpitäjänä, työnjohtajana ja useita vuosia suuren tilan hoitajana Vermlannissa. Hän aloitti kotitalossaan 1888 maanviljelyskoulun Rösiö privata lantbruksskola, josta hän joutui 1892 taloudellisista syistä luopumaan, mutta jatkoi 1893 maatalouskoulutyötä uudelleen, ensin Ramsjöholmassa ja vuodesta 1898 Hagabergissä lähellä Jönköpingiä.
Valtiopäivät myönsi 1907 hänelle 5 000 kruunua, mikä vuodesta 1909 muuttui vuotuiseksi kannatukseksi. Täyttäessään 50 vuotta 1911 Rösiö sai kansallislahjana kiinteistön, joka hänellä siihen asti oli ollut vuokralla. Rösiö kirjoitti alan kirjoja, muun muassa "Landtmannens bok", "Landtbrukets mission", "Landtbrukets hufvudstycken" ja "Revolt" (osittain suom. "Mullistusta"; suomeksi on myös ilmestynyt "Hagabergin pienviljelys").
Raipala

Raipala on sukunimi, joka on muun muassa seuraavilla suomalaisilla henkilöillä:
Rankama

Rankama on sukunimi, joka on muun muassa seuraavilla suomalaisilla henkilöillä:
Rinkama

Rinkama on sukunimi, joka on muun muassa seuraavilla suomalaisilla henkilöillä:
Radio ELVI

Radio ELVI on elokuva- ja videoyhdistys Kainuun ELVI ry:n leiriradio. Radio Elvi on toiminut kainuulaisilla viestintäleireillä Paltamossa ja Vuolijoella. Radio Elvin tavallisin taajuus on ollut 90,0 MHz.
Kainuun ELVI ry on järjestänyt lähinnä lapsille ja nuorille suunnattuja viestintäleirejä vuodesta 1990 alkaen. Alussa puuhamiehinä olivat mm. uuralaislähtöinen Veli-Matti Karppinen, paltamolainen Markku Korhonen, kajaanilaiset Veli-Matti Immonen, Petri Koistinen ja Jouni Taponen. Osallistujia leireillä on ollut n. 3000. Ensimmäinen viestintäleiri Paltamon Saunasalmella Iijärven koululla oli Soidinsuon koulun viestintäleiri toukokuussa 1990. Leirin johtajana oli opettaja Tapio Suvanne. Suomen Viestintäkasvatuksen seura ry:n ja Kainuun Elvin yhteinen viestintäleiri pidettiin pidettiin samassa paikassa viikkoa myöhemmin. Ensimmäisten vuosien aikana radio Elvi toimi kaiutinverkossa.
Elvin viestintäleirit pidettiin Paltamon Iijärvellä 1990-1996, Vuolijoen Kuusirannalla 1997-2001, Kainuun Opistolla Mieslahdessa 2002-2007 ja 2009-2010, Paltamon Savirannan koululla 2008.
Radio Elvin ensimmäinen radioaalloilla tapahtunut lähetys oli Iijärven koululta v. 1995 taajuudella 90 MHz. Lähetystehoa oli 20 W. V. 1996 lähetystehoa oli 150 W.&lt;br&gt;
Vuosina 1997 -2000 radio toimi Vuolijoella Kuusirannassa 20 - 150 Watin teholla taajuudella 90,0 MHz. Kuusirannasta lähetys tapahtui v. 2001 taajuudella 89,7 MHz (50W) ja se releoitiin Digitan Vuokatin radioasemalta 1 kW:n teholla.&lt;br&gt;
Radio Elvi lähetti Mieslahdesta v. 2002- 2004 50 W:n teholla taajuudella 90.0 MHz. V. 2005 radio lähetti Mieslahdesta taajuudelle 87,9 MHz (30 W) ja se releoitiin Vuokatista 250 W:n teholla. Vuokatissa antennin korkeus oli 202 metriä meren pinnasta.
Myöhemmin lähetykset 2010 asti on releoitu 300 MHz:n ULA-linkin kautta Vuokattiin, jossa on ollut 1 kW:n lähetysteho.
Digitan yhteyshenkilöt Vuokatissa ovat olleet mm. aseman johtaja Heikki Kuikka sekä insinööri Aarne Tarkkonen.
Leireistä suurimman vetovastuun ovat kantaneet paltamolaiset radioamatöörit Tanja Korhonen (OH8HDL) ja Markku Korhonen (OH8UV) sekä kajaanilainen Jouni Taponen. Radioryhmän vastaavina ohjaajina on ollut mm. suomussalmelainen Olli-Matti (Ola) Lappalainen ja kajaanilainen Jarkko Rehmal.
Radio Elvin lähetyksistä ovat vastanneet viestintäleirien jälkeisellä viikonlopulla radioamatöörit Iisalmen Radiokerhon (OH7AI/8), Kajaanin Korvenpoikien Radiokerho (OH8AK) ja Garde Partyn radiokerhon (OH8G) kesäleireillä.
Ferdinand von Saar

Ferdinand von Saar (1833 Wien, Itävalta – 1906) oli itävaltalainen kirjailija. Hän sai ylennyksen luutnantiksi 1854 mutta erosi 1859 armeijasta ja omistautui kirjallisille töille.
Saaria on sanottu syksyn runoilijaksi: lempeän melankolisesti hän kertoo surullisia elämäntarinoita alistuneista ja lannistetuista ihmisistä ja kuvaa menneiden aikojen haikeita tunnelmia ja haaveita romantiikan sävyttämällä sanataiteella. Saarin "Sämtliche werke" ilmestyi 1909, ja samana vuonna ilmestyi hänen kirjeenvaihtonsa ruhtinatar Marie zu Hohenlohen kanssa. Hän teki itsemurhan.
Ritavuori

Ritavuori on sukunimi, joka on muun muassa seuraavilla suomalaisilla henkilöillä:
Ryyppö

Ryyppö on sukunimi, joka on muun muassa seuraavilla suomalaisilla henkilöillä:
Kulta(III)kloridi

Kulta(III)kloridi (AuCl3) on kulta- ja kloridi-ionien muodostama epäorgaaninen ioniyhdiste. Yhdistettä voidaan käyttää muiden kultayhdisteiden ja kultapinnoitteiden valmistamiseen, lasin värjäämiseen sekä katalyyttinä orgaanisen kemian synteeseissä.
Ominaisuudet.
Huoneenlämpötilassa kulta(III)kloridi on punaista hygroskooppista kiteistä ainetta. Yhdiste on kiinteänä rakenteeltaan dimeeri (Au2Cl6) ja sen alkeiskoppi on monokliininen. Kulta(III)kloridi liukenee erittäin hyvin veteen ja liukenee myös eräisiin orgaanisiin liuottimiin kuten etanoliin, dietyylieetteriin ja asetonitriiliin. Kuumennettaessa aine hajoaa ensin kulta(I)kloridiksi ja lopulta kullaksi. Useat pelkistimet pelkistävät sen kullaksi. Kulta(III)kloridi on Lewis-happo ja muodostaa useita komplekseja, esimerkiksi tetrakloroauraatti(III)ionin ([AuCl4]-).
Valmistus ja käyttö.
Kulta(III)kloridi voidaan valmistaa kullan ja kloorin välisellä reaktiolla 200–250 asteen lämpötilassa tai liuottamalla kultaa kuningasveteen ja kuumentamalla muodostunutta tetraklorokultahappoa. Laboratoriomittakaavassa voidaan käyttää myös kullan ja jodikloridin tai sulfuryylikloridin välistä reaktiota.
2 Au + 3 Cl2 → 2 AuCl3
H[AuCl4] → AuCl3 + HCl
Kulta(III)kloridia käytetään kultapinnoitteiden ja niin kutsutun Cassiuksen kultapurppuran valmistamiseen ja lasin värjäämiseen tummanpunaiseksi. Siitä valmistetaan useita kultayhdisteitä, kuten kultasulfidia ja organokultayhdisteitä. Orgaanisen kemian synteeseissä kulta(III)kloridia käytetään katalyyttinä hapetuksissa, konjugaattiadditioissa ja useissa sykloadditioissa.
Matisa

Matisa on sveitsiläinen rautateiden rakentamiseen, korjaamiseen ja huoltoon liittyviä ratatyökoneita valmistava ja palveluja tuottava yritys. Yrityksen keskuspaikka on Crissier Lounais-Sveitsissä lähellä Lausannea. Matisalla on tytäryhtiöitä eri puolilla maailmaa: Australiassa, Brasiliassa ja Japanissa sekä Espanjassa, Isossa-Britanniassa, Italiassa, Ranskassa ja Saksassa.
Historiaa.
Yrityksen perustivat Constantin Sfezzo ja Scheuchzerilla työskennellyt August Ritz vuonna 1945 Renensissä. Yhtiön toiminta siirtyi Crissieriin vuonna 1962.
Koneet ja laitteet.
Matisa rakentaa erilaisia ratatyökoneita sepeliauroista ja sepelinpuhdistuskoneista radanuusimisjuniin.
Penninmäki

Penninmäki on Riihimäen Herajoen kylässä, Räätykänmäen kaupunginosan tuntumassa sijaitseva metsäsaareke.
Penninmäellä tehtiin 1980-luvun puolivälissä kampakeraamiselta ajalta peräisin olevia muinaislöytöjä ja alueella on ilmeisesti ollut kivikautista asutusta. Alue on Riihimäen ensimmäinen tunnettu kiinteä muinaisjäännös.
Joy Fawcett

Joy Lynn Fawcett (o.s. Biefeld, s. 8. helmikuuta 1968 Inglewood, Kalifornia, Yhdysvallat) on yhdysvaltalainen uransa päättänyt jalkapalloilija, joka pelasi puolustajana. Fawcett pelasi Yhdysvaltain naisten maajoukkueessa yli 200 maaottelua ja voitti kahdesti maailmanmestaruuden ja olympiakultaa.
Ura.
Fawcett pelasi yliopistosarjaa Kalifornian yliopiston California Golden Bears -joukkueessa. Tämän jälkeen hän edusti seuratasolla Ajaxia ja Women’s United Soccer Association -ammattilaissarjassa San Diego Spiritiä.
Fawcett debytoi Yhdysvaltain maajoukkueessa 1987. Hän kuului joukkueeseen, joka voitti historian ensimmäiset naisten MM-kilpailut vuonna 1991. Fawcett voitti maailmanmestaruuden myös 1999. Olympialaisissa Fawcett edusti Yhdysvaltoja kolmesti. Hän voitti kultaa 1996 ja 2004 ja hopeaa 2000. Fawcett oli maajoukkueen avainpelaaja, sillä hän oli avauskokoonpanossa jokaisessa arvoturnauksen ottelussa. Maajoukkueessa Fawcett pelasi 239 ottelua ja teki niissä 27 maalia. Hänet valittiin National Soccer Hall of Fame -kunniagalleriaan 2009.
Pelaajauran jälkeen Fawcett on toiminut muun muassa Yhdysvaltain kuurojen naisten jalkapallomaajoukkueen apuvalmentajana.
Teja Kotilainen

Teja Mikael Valdemar Kotilainen-Strömberg on suomalainen äänilevytuottaja ja manageri. Hän toimi The Rasmuksen, Killerin ja Kwanin managerina yhtyeen alkuvuosina ja tuotti The Rasmuksen lisäksi mm. Apulantaa, Tyrävyötä, Smakia ja The Valkyriansia. Nykyään Kotilainen toimii arboristina.
2025 Teja ja Maria Blom vihittiin avioliittoon. Teja vaihtoi sukunimeksi Blom.
Katkaravut (heimo)

Katkaravut (Palaemonidae) on kymmenjalkaisiin kuuluva äyriäisheimo. Se on yksi monista katkaravuiksi kutsutuista ryhmistä. Palaemonidae-heimo sisältää lähinnä meressä ja murtovedessä eläviä lajeja, mutta myös makeanveden lajeja. 
Suvut.
Heimoon kuuluu 155 sukua:
Piikkiön yhtenäiskoulu

Piikkiön yhtenäiskoulu on yhtenäiskoulu Kaarinan Piikkiössä. Siellä opetetaan vuosiluokkia 1–9. Koulun rehtorina toimii Marko Kuuskorpi. Koulurakennuksen ensimmäinen osa on vuodelta 1957, ja rakennusta on laajennettu vuosina 1972, 1985, 2003 ja 2007.
Kouluun on luotu sääntöjen ja toimintamallien avulla turvallinen ja kannustava oppimisilmapiiri. Kiusaamista ehkäistään monin tavoin. Koululla on terveydenhoitaja ja koulupsykologi.
Kornin diskografia

Korn (tyyliteltynä KoЯn tai KoRn logotyypin mukaan) on yhdysvaltalainen, moninkertaisesti Grammylla palkittu metalliyhtye, joka on toiminut vuodesta 1993.
Franco Sacchetti

Franco Sacchetti [sakke’tti] (noin 1332 Raguse – 1400 Pisa) oli italialainen kirjailija. Hän oli arvostettu yhteisössään, ja hänellä oli useita luottamustehtäviä. Hän laati kokoelman "Sermoni evangelici" silloiseen vakiintuneeseen tyyliin, sisällökkään "Canzoniere" ja sekä mallit aikakauden lyriikan runomuodoista sekä Firenzen murteella kerrotut "Trecento novelle", jotka monet ovat jyrkkäsävyisesti piirrettyjä todellisuuskuvia aikakaudesta ja joilla siten on suurta kulttuurihistoriallista merkitystä. Edeltäjänsä Boccaccion vuolaana virtaava tyyli puuttuu hänen runoilijanlaadustaan.
Robert F. Kennedyn salamurha

Robert F. Kennedy salamurhattiin 5. kesäkuuta 1968 Ambassador-hotellissa Los Angelesissa, Kaliforniassa. Kennedy oli murhan aikaan senaattori New Yorkista ja hän tavoitteli Yhdysvaltain demokraattisen puolueen presidenttiehdokkuutta.
Kennedy saapui Ambassador-hotellin juhlasaliin pitääkseen voittopuheen voitettuaan demokraattien esivaalit Kaliforniassa. Hän poistui puheensa jälkeen hotellin keittiön käytävälle, jossa häntä ammuttiin. Hän kuoli seuraavana päivänä sairaalassa. Ampujaksi todettiin palestiinalaistaustainen Sirhan Sirhan, joka otettiin kiinni tekopaikalta. Hänet tuomittiin murhasta kuolemaan, mutta myöhemmin tuomio muutettiin elinkautiseksi.
Kennedyn murha oli neljäs merkittävä salamurha 1960-luvun Yhdysvalloissa: hänen veljensä John salamurhattiin vuonna 1963, Malcolm X vuonna 1965 ja Martin Luther King, Jr. vain kaksi kuukautta Kennedyä aiemmin vuonna 1968.
Murha.
Kennedy saapui Los Angelesissa sijaitsevaan Ambassador Hotelliin pitääkseen voittopuheen voitettuaan demokraattien esivaalit Kaliforniassa. Kennedyä ammuttiin tapahtuman jälkeen hotellin keittiössä. Ampujaksi todettu palestiinalaistaustainen Sirhan Sirhan otettiin kiinni tekopaikalta.
Seuraukset.
Sirhan Sirhan tuomittiin murhasta kuolemantuomioon vuonna 1969. Kuolemantuomio vaihtui kuitenkin elinkautiseen, kun kuolemantuomioista luovuttiin Kaliforniassa vuonna 1972.
Myöhemmin Sirhan ilmoitti motiivikseen murhalle Kennedyn Israelille antaman tuen kuuden päivän sodassa. Sirhan on hakenut pääsyä ehdonalaiseen vapauteen useaan kertaan, viimeksi vuonna 2022, jolloin pääsy evättiin.
Pekka Kämäräinen

Pekka Kämäräinen (s. 15. maaliskuuta 1938 Kiuruvesi) on suomalainen luokanopettaja ja kirjailija. Hän toimi opettajana Puolangalla 1966–1972 ja Paltamossa 1973–2008. 
Kämäräinen on kirjoittanut novelleja, näytelmiä ja romaaneja. Hänen lastennäytelmiä on julkaistu Luokanopettaja-lehdessä sekä Kirsti Koivulan kokoamissa ohjelmakirjoissa. Hänen näytelmiään, kuten "Kiveksen rosvot", on esitetty monissa kesäteattereissa.
Shira Haas

Shira Haas (s. 11. toukokuuta 1995) on israelilainen näyttelijä. Aškenasijuutalaissukuinen Haas tunnetaan muun muassa rooleistaan televisiosarjoissa "Shtisel" ja "Unorthodox". Hän on voittanut uransa aikana muun muassa Ophir-palkinnon ja Tribeca-palkinnon.
Everglow

Everglow () on eteläkorealainen tyttöyhtye, jonka levy-yhtiönä toimi Yuehua Entertainment. Yhtyeeseen kuuluvat jäsenet E:U, Sihyeon, Mia, Onda, Aisha ja Yiren. Everglow julkaisi ensimmäisen singlealbuminsa "Arrival of Everglow" 18. maaliskuuta 2019.
Historia.
Ennen uran alkua.
Sihyeon osallistui Mnetin musiikkiohjelmaan "Produce 101" vuonna 2016, mutta jäi sijalle 40. Ohjelman jälkeen Sihyeon allekirjoitti sopimuksen Yuehuan kanssa. Sihyeon osallistui myös ohjelman kolmannelle kaudelle ("Produce 48") yhdessä Yirenin kanssa, mutta he jäivät sijoille 27. ja 28.
Onda kilpaili Mnetin toisessa musiikkiohjelmassa "Idol School" vuonna 2017, mutta hänkin jäi sijalle 40.
Yuehua Entertainment ilmoitti uudesta tyttöyhtyeestään Everglow 17. helmikuuta 2019. Yhtyeen virallinen Instagram-tili avattiin seuraavana päivänä ilmoituksesta. Yhtyeen konseptikuvat julkaistiin 8. maaliskuuta.
Uran alku (2019–2020).
Everglow julkaisi ensimmäisen singlealbuminsa "Arrival of Everglow" 18. maaliskuuta 2019. "Bon Bon Chocolat" toimi sen pääsinglenä. Yhtyeen singlealbumi menestyi julkaisunsa myötä hyvin. "Arrival of Everglow" pääsi Gaonin albumilistan listalla kuudenneksi ja single ”Bon Bon Chocolat” debytoi Billboardin digitaalisen latauslistan viidentenä.
Yhtye julkaisi toisen singlealbuminsa "Hush" 19. elokuuta 2019 yhdessä sen pääsinglen ”Adios” kanssa. ”Adios” singlen musiikkivideo saavutti samassa kuussa yli 100 miljoonaa katselukertaa. Everglow voitti ensimmäisen musiikkipalkintonsa 24. syyskuuta ”Adios” singlellä.
Everglow julkaisi ensimmäisen EP-levynsä "Reminiscence" 3. helmikuuta 2020. Samalla julkaistiin sen nimikkosingle ”Dun Dun”, joka keräsi yli 150 miljoonaa katselukertaa. Saman vuoden tammikuussa oli ilmoitettu, että yhtye tulisi tekemään kiertueen Yhdysvalloissa ("Everlasting Tour in USA)," mutta Covid-19:n takia loppuunmyyty Los Angelesin keikka piti perua.
Yhtye julkaisi toisen EP-levynsä "-77.82X-78.29" yhdessä sen nimikkosinglen ”La Di Da” kanssa 21. syyskuuta 2020.
Yuehua Entertainment ilmoitti joulukuussa, että Sihyeon ja Yiren olivat saaneet Covid-19:n tartunnat.
"Last Melody" ja "Return of the Girl" (2021–).
Everglow julkaisi kolmannen singlealbuminsa "Last Melody" 25. toukokuuta 2021. 
Joulukuun 1. päivä yhtye julkaisi kolmannen EP-levynsä "Return of the Girl".
Jacques Henri Bernardin de Saint-Pierre

Jacques Henri Bernardin de Saint-Pierre (1737–1814) oli ranskalainen kirjailija, jonka nimen tunteellinen idylli "Paul et Virginie" (1787; suom.) on tehnyt kuuluisaksi.
Hänen muut teoksensa eivät vedä sille vertoja mutta sisältävät kauniita ja värikkäitä kuvauksia etenkin trooppisten maiden luonnosta, johon Bernardin de Saint-Pierre oli tutustunut laajoilla matkoillansa, kuten myös pohjoisempiin seutuihin.
Bernardin de Saint-Pierre valmistui insinööriupseeriksi mutta erosi virasta erimielisyyksien vuoksi ja oli vuodesta 1722 lähtien Rousseaun oppilas. He ystävystyivät, ja hän kirjoitti myös tämän elämäkerran. Rousseau-vaikutteinen pääteos "Études de la nature" sisältää neljäntenä osana idyllisen kertomuksen "Paul ja Virginia" (Paul et Virginie, 1788), josta tuli kirjallisuuden suosituimpia teoksia ja siitä saivat vaikutteita monet romantiikan kirjailijat.
Bernardin de Saint-Pierre oli suuri Rousseaun ihailija. Hänen tuotantonsa merkitsi siirtymistä Rousseausta Chateaubriandiin ja romantiikkaan. Hän oli impressionisti, jonka runous rikkaine ja uusine sana-aarteineen lähentelee maalaustaidetta. Ollessaan insinööriupseerina Venäjän palveluksessa Bernardin de Saint-Pierre oli vuonna 1763 kenraali Daniel du Bosquet'n mukana Suomessa tarkastamassa rajalinnoja (Haminaa, Lappeenrantaa, Savonlinnaa ja Käkisalmea) ja teki myös lyhyen retken Ruotsin puolelle. Venäjän hallitusta varten laatimassaan selonteossa hän esittää perusteellisen puolustussuunnitelman siltä varalta, että Ruotsin kanssa syttyisi sota. Selonteko ("Observations sur la Finlande") sisältää myös yleisiä havaintoja Suomesta.
Bernardin de Saint-Pierre oli vuodesta 1803 Ranskan akatemian jäsen.
Disney Infinity 2.0

Disney Infinity 2.0 on Avalanche Softwaren kehittämä ja Disney Interactive Studiosin julkaisema toimintaseikkailupeli. Peli julkaistiin usealle alustalle vuonna 2014. Peli on Disney Infinity -pelisarjan toinen osa.
Pelissä on samat dynamiikkat kuin ensimmäisessä osassa ja sen kehittämiseen meni 150 miljoonaa Yhdysvaltain dollaria. Peli sisältää kerättäviä Disney-, Pixar- ja Marvel-elokuvien figuriineja, jotka on synkronisoitu pelin kanssa ja joilla voi seikkailla pelissä.
Pelin kolmas osa Disney Infinity 3.0 julkaistiin vuonna 2015.
Śremin piirikunta

Śremin piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 61 425. Piirikuntaan kuuluvat neljä kuntaa ovat Brodnica, Dolsk, Książ Wielkopolski ja Śrem.
Vuoden 2019 lopussa Śremin piirikunnassa arvioitiin olevan 61 425 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 60 365 ja sen ennakoidaan vuoteen 2050 mennessä pienenevän 57 154 asukkaaseen. Alle 18-vuotiaiden arvioidaan vuoden 2019 lopussa muodostaneen 20,4 prosenttia piirikunnan väestöstä, työikäisten 60,4 prosenttia ja eläkeikäisten 19,2 prosenttia väestön keski-iän ollessa 39,8 vuotta. Elävänä syntyneiden määräksi arvioitiin 662 lasta.
Mikko Kuitunen

Mikko Kuitunen (s. 1980) on Vincit Oyj:n perustaja, entinen pitkäaikainen toimitusjohtaja ja nykyinen hallituksen puheenjohtaja. Koulutukseltaan hän on tuotantotalouden diplomi-insinööri.
Ura.
Vuodesta 2004 lähtien Kuitunen työskenteli toisten omistamassa it-yrityksessä, joka myytiin Intiaan vuonna 2006. Vuonna 2007 Hän oli mennyt töihin yritykseen, jossa oli kolmenkymmentä työntekijää, mutta työntekijöiden määrä kasvoi nopeasti kolmeensataan ja kolmeentuhanteen, kun firma myytiin ulkomaille. Suuryrityksessä Kuitusta alkoi harmittaa esimiesten sanelupolitiikka ja salamyhkäiset päätökset ja 26-vuotiaana hän päätti irtisanoutua. Kuitunen houkutteli työkaverinsa Pekka Virtasen yhtiökumppanikseen Vincit-yritykseen. Siinä missä Virtasen osaaminen liittyi ohjelmistopuoleen Kuitusen osaaminen liittyi myyntiin ja liiketoiminnan kehittämiseen. Miehillä oli yritykselleen yksi tavoite: että maanantaina ei harmittaisi tulla töihin. Kuitunen toimi alusta lähtien yrityksen toimitusjohtajana.
Listautumisen yhteydessä Vincitin toimitusjohtajaksi vaihdettiin Tomi Pienimäki, mutta kesäkuussa 2018 Kuitunen palasi takaisin toimitusjohtajaksi. Kuitunen halusi itselleen työsopimuksen, jossa sekä yrityksen hallituksella että sen henkilöstöllä on mahdollisuus irtisanoa toimitusjohtaja.
Elokuussa 2021 Kuitunen siirtyi Vincitin hallituksen puheenjohtajaksi ja jätti toimitusjohtajan työt.
Luottamustehtäviä.
Kuitunen on yksi Future Board -yhdistyksen perustajista. Sen tarkoitus on kasvattaa suomalaisten yritysten hallituksiin nuoria osaajia. Vuonna 2017 hänet valittiin pörssiyhtiö Affecton hallitukseen, aeimmin hän oli vaikuttanut jo pienempien yhtiöiden hallituksissa. Vuonna 2018 hänet valittiin Lempäälässä toimivan Robitin hallitukseen.
Tunnustuksia.
Kuitunen on saanut lukuisia yrittäjyyteen liittyviä tunnustuksia:
Sijoitukset.
Kuitunen harrastaa sijoittamista. Hän on suuromistajana muun muassa 
Kuitusella on myös henkilökohtainen sijoitusyhtiö Cloudberry Capital. Elokuussa 2019 hän oli pienomistajana noin 30 yrityksessä.
Haminan jäähalli

Haminan jäähalli on Haminan Vehkalahdella, Ruissalossa sijaitseva jäähalli. Se on puurunkoinen kaarihalli, joka valmistui vuonna 2003. Kaukalon mitat ovat pituussuunnassa 58 m ja leveyssuunnassa 28 m. Jäähallissa on yhdellä seinustalla katsomo, jossa on 500 istumapaikkaa ja 300 seisomapaikkaa. Lisäksi hallissa on kuusi pukuhuonetta ja suihkutilaa, varusteiden kuivaushuoneet sekä kokoustilat ja kahvio.
Jäähallissa harjoittelee muun muassa Haminan kiekkoympyrät, Haminan taitoluistelu ja Kotkan Titaanit. Haminan jäähalli sijaitsee Ruissalon urheilukeskuksessa, jossa on lisäksi myös liikuntahalli, pallokenttä, nurmikenttä, hiihtostadion, frisbeegolfrata ja talvisin latuna toimiva pururata. Lisäksi alueen vieressä on Vehkalahden koulu sekä Ruissalon kirjasto ja päiväkoti.
Lähteet.
Disney Infinity 3.0

Disney Infinity 3.0 on Avalanche Softwaren kehittämä ja Disney Interactive Studiosin julkaisema toimintaseikkailupeli. Peli julkaistiin usealle alustalle vuonna 2015. Peli on Disney Infinity -pelisarjan kolmas ja viimeinen osa.
Pelissä on samat dynamiikkat kuin kahdessa ensimmäisessä osassa, ja sen kehittämiseen meni 200 miljoonaa Yhdysvaltain dollaria. Peli sisältää kerättäviä Disney-, Pixar-, Marvel- ja Star Wars -elokuvien figuriineja, jotka on synkronisoitu pelin kanssa ja joilla voi seikkailla pelissä.
Disney perui vuonna 2016 pelin neljännen osan ja samalla koko pelin myynnin.
Słupcan piirikunta

Słupcan piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 59 077. Piirikuntaan kuuluvat seitsemän kuntaa ovat Lądek, Orchowo, Ostrowite, Powidz, Słupca, Strzałkowo ja Zagórów.
Słupcan piirikunnalla on yhteistä rajaa Mogilnon, Koninin, Pleszewin, Wrześnian ja Gnieznon piirikuntien kanssa. 
Vuoden 2019 lopussa Słupcan piirikunnassa arvioitiin olevan 59 077 asukasta, joista 50,2 prosenttia naispuolisia ja 49,8 prosenttia miespuolisia. Puolan väestönlaskennassa 2011 väkiluvun laskettiin olevan 59 805 ja sen ennakoidaan vuoteen 2050 mennessä pienenevän 48 402 asukkaaseen. Alle 18-vuotiaiden arvioidaan vuoden 2019 lopussa muodostaneen 18,4 prosenttia piirikunnan väestöstä, työikäisten 61,2 prosenttia ja eläkeikäisten 20,4 prosenttia väestön keski-iän ollessa 41 vuotta. Elävänä syntyneiden määräksi arvioitiin 575 lasta.
Eino Kalmari

Eino Alfred Kalmari, ent. Danielson (14. syyskuuta 1883 Joutsa – 19. heinäkuuta 1935 Helsinki) oli suomalainen agronomi ja asutusneuvos, joka toimi useaan otteeseen asutushallituksen vt. ylijohtajana.
Henkilöhistoria.
Eino Kalmarin vanhemmat olivat Alfred Filip Danielson ja Selinda Mölse ja puoliso vuodesta 1915 Laina Järveläinen. Kalmari tuli ylioppilaaksi Jyväskylän lyseosta 1903 ja valmistui agronomiksi Mustialasta 1907. Kalmari harjoitti myös itse maanviljelystä. Hän teki opintomatkoja Ruotsiin ja Tanskaan 1910, Saksaan 1910 ja 1920, Latviaan 1925 ja Norjaan 1930. Kalmari toimi maamieskoulun johtajana Sääksmäellä 1908–1915 ja Hollolassa 1915–1917, kansanopistossa hän opetti Sääksmäellä maatalousaineita 1907–1915. Kalmari oli asutushallituksen asutusneuvos vuodesta 1918 ja hoiti viraston ylijohtajan tehtäviä 1922, 1924 ja 1926. Hän toimi myös valtion asutustarkastajan apulaisena ja ylitarkastajana maataloushallituksessa.
Środan piirikunta (Ison-Puolan voivodikunta)

Środan piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 58 879. Piirikuntaan kuuluvat viisi kuntaa ovat Dominowo, Krzykosy, Nowe Miasto nad Wartą, Środa Wielkopolska ja Zaniemyśl.
Środan piirikunnalla on yhteistä rajaa Wrześnian, Jarocinin, Śremin ja Poznań piirikuntien kanssa. 
Vuoden 2019 lopussa Środan piirikunnassa arvioitiin olevan 58 879 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 56 210 ja sen ennakoidaan vuoteen 2050 mennessä kasvavan 58 881 asukkaaseen. Alle 18-vuotiaiden arvioidaan vuoden 2019 lopussa muodostaneen 20,7 prosenttia piirikunnan väestöstä, työikäisten 60,5 prosenttia ja eläkeikäisten 18,8 prosenttia väestön keski-iän ollessa 39,6 vuotta. Elävänä syntyneiden määräksi arvioitiin 730 lasta.
John Leigh

John Leigh (s. 1965) on uusiseelantilainen näyttelijä. Hän on näytellyt muun muassa Peter Jacksonin ohjaamassa "Taru sormusten herrasta" -elokuvatrilogiassa, jossa hän näytteli Háman hahmoa elokuvassa "". Hän on näytellyt myös muun muassa vuoden 1996 elokuvassa "Kummituskopla" Bryce Campbellin roolissa.
Środan piirikunta

Środan piirikunta on seuraavien kahden Puolan piirikunnan nimi:
Dennō Senshi Porygon

Dennō Senshi Porygon (, suom. ”Sähköinen soturi Porygon”) on "Pokémon"-animesarjan 38. jakso. Jakso esitettiin ensimmäistä kertaa Japanissa 16. joulukuuta 1997. Jaksossa Ash Ketchum ja hänen ystävänsä huomaavat lähistöllä olevan Pokémon Centerin Poképallo-lähettäjälaitteen olevan rikki. Heidän täytyy mennä koneen sisälle saadakseen selville, miksi se ei toimi.
Avuksi lähtee virtuaalimaailmaan soveltunut Pokémon Porygon.
”Dennō Senshi Porygon” sisälsi visuaalisia efektejä, jotka aiheuttivat jakson televisioesityksen aikana erilaisia epileptisiä oireita yli 700 ihmiselle, joista suurin osa oli lapsia. Heistä 685 tarvitsi sairaalahoitoa. Japanissa tapahtunutta kutsuttiin ”Pokémon-šokiksi”. Sarjan esittäminen keskeytettiin välittömästi neljäksi kuukaudeksi, jotta tuotantoyhtiö ja lääketieteen ammattilaiset saattoivat selvittää syyn tapahtuneeseen. Kun sarja palasi televisioon, sen jaksojen alussa nähtävää intro-osiota oli muutettu, ettei se voisi aiheuttaa vastaavaa tapausta.
Ensiesityksensä jälkeen ”Dennō Senshi Porygonia” ei ole esitetty uudelleen kertaakaan edes leikatussa tai muokatussa muodossa. Myöskään jaksossa esiintynyt Pokémon Porygon ei ole esiintynyt kertaakaan sarjan myöhemmissä jaksoissa, kuten eivät myöskään sen myöhemmin esitellyt kehitysmuodot Porygon2 ja Porygon-Z. Porygon ei tosin itse aiheuttanut valoefektiä, vaan se syntyi Ashin Pikachun Ukkosiskun tuhotessa joukkoa jahtaavat antivirusohjukset.
Jussu Pöyhönen

Jussu Pöyhönen (s. 12. toukokuuta 1965 Oulu) on suomalainen laulaja, lauluntekijä ja laulunopettaja.
Suurlähettiläät-yhtyeen laulajana ja lauluntekijänä levyjä tehnyt Pöyhönen on tehnyt lisäksi soololevyt "Jussu" (1997), "Florida" (1998) ja Pinnalla 2023. Suurlähetttiläät piti taukoa 1997 - 2000 mutta palasi vuosiksi 2000–2011 ja uudestaan vuonna 2018. Vuonna 2025 yhtye tekee yhdeksän keikkaa 35 -vuotisen taipaleensa kunniaksi .Pöyhönen julkaisi vuonna 2013 arvostelumenestykseksi nousseen englanninkielisen sooloalbumin "Bel Vel". Samaan aikaan hän opiskeli Kööpenhaminassa laulunopetusta ja valmistui vuonna 2015 valtuutetuksi Complete Vocal Technique -opettajaksi.
Pöyhönen oli vuonna 2013 mukana Samppalinnan kesäteatterissa musikaalissa "Five Guys Named Moe" ja vuonna 2018 Turun kaupunginteatterissa Stingin säveltämässä musikaalissa "Viimeinen laiva." Jussu oli mukana myös 2022 Helsingin Jäähallissa esitetyssä We Will Rock You -musikaalissa. Hän on mukana muusikkona Red Nose Companyn tuottamassa Mieletön -teatteriklovneriaesityksessä ja säveltää parhaillaan saman työryhmän tulevaan esitykseen musiikkia. 
Yksityiselämä.
Pöyhönen oli naimisissa lähes 20 vuotta. Sen jälkeen hän on seurustellut näyttelijä Amira Khalifan kanssa. Pöyhösellä on avioliitostaan yksi poika. Pöyhösellä on lisäksi kolme vuotta vanhempi isoveli.
Szamotułyn piirikunta

Szamotułyn piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 91 664. Piirikuntaan kuuluvat seitsemän kuntaa ovat Duszniki, Kaźmierz, Obrzycko, Ostroróg, Pniewy, Szamotuły ja Wronki.
Vuoden 2019 lopussa Szamotułyn piirikunnassa arvioitiin olevan 91 664 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 88 609 ja sen ennakoidaan vuoteen 2050 mennessä pienenevän 90 667 asukkaaseen. Alle 18-vuotiaiden arvioidaan vuoden 2019 lopussa muodostaneen 20,3 prosenttia piirikunnan väestöstä, työikäisten 60,5 prosenttia ja eläkeikäisten 19,2 prosenttia väestön keski-iän ollessa 40 vuotta. Elävänä syntyneiden määräksi arvioitiin 972 lasta.
Pikkufilippiinienhekko

Pikkufilippiinienhekko ("Ptenochirus minor") on Filippiineillä elävä hedelmälepakkojen heimoon kuuluva lepakkolaji. Sitä tavataan luonnontilaisissa ja häirityissä metsissä, päivänsä se viettää luolissa. Elinympäristönsä takia lajin uhkana ovat metsähakkuut.
Nisäkäsnimistötoimikunnan ehdotus lajin suomenkieliseksi nimeksi on pikkufilippiinienhekko.
Põldalotsõ järv

Põldalotsõ järv (myös "Põldalune järv, Soomäe järv, Põldealune järv") on Virossa Võrumaalla Rõugen kunnan Ihatsin ja Saikan kylissä sijaitseva järvi.
Maantietoa.
Järvi on 270 metriä pitkä, 190 metriä leveä, ja sen pinta-ala on 2,9 hehtaaria. Se sijaitsee Haanjan ylängöllä metsäisten mäkien välisessä soistuneessa painaumassa, jonka pohja on samalla korkeudella kuin parinsadan metrin päässä virtaavan Iskna jõen laakso. Laakso avautuu kohti lounasta ja muissa suunnissa kohoavat mäkien rinteet. Länsipuolella sijaitsee Tsilimägi, pohjoispuolella Parvõmägi ja itäpuolella sijaitsee pitkänpuoleinen Järvemägi. Mäkien laet ylettyvät korkeintaan 40 metrin korkeuteen. Järvessä ei ole saaria. Koillisrannassa sijaitsee järven ainoa rakennus, jonne tulee kävelypolku koillisessa sijaitsevalta talolta. Läheisen Peedon kylän luota kulkee tie Ihatsiin järven eteläpuolelta. Myös tieltä on polku järven rantaan. Rantaviivan pituus on 780 metriä.
Luontoarvoja ja luokittelu.
Järvi luokitellaan limnologisesti samanaikaisesti sekä pehemeävetiseksi järveksi että eutrofiseksi järveksi (, PE). Silloin veden kalkkipitoisuus on vähäinen, mutta veden ravinnepitoisuudet ovat korkeat. Järvi on silloin rehevöitynyt.
Ilmavalokuvissa erottuu lounaispuolen suomaaston ranta soistuneena ja ruohottuneena. Muutkin rannat kasvavat vesikasvillisuutta.
Vesistösuhteita.
Põldalotsõ järv kuuluu Võhandu jõen valuma-alueeseen, jossa sen laskuoja on Iskna jõen sivuhaara. Laskuoja lähtee järven länsirannasta ja se virtaa soistuneen metsän läpi varsinaiseen jokilaaksoon, missä se yhtyy jokeen Peedon kylän alapuolella. Iskna jõgi yhtyy Võhandu jõgeen 15 kilometrin päässä Kääpan taajaman lähellä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
First Bloom

First Bloom on japanilaisen Tsubaki Factory -tyttöryhmän ensimmäinen studioalbumi. Albumi julkaistiin 14. marraskuuta 2018 kolmessa eri versiossa.